प्रधानमंत्री भ्रष्टाचार में भागीदार बाड़े
December 22, 2010
लोकसभा में विपक्ष के नेता सुषमा स्वराज आजु दिल्ली में आयोजित महासंग्राम रैली के संबोधित करत कहली कि अगर रउरा नाक का नीचे घोटाला पर घोटाला होखल जात बा आ रउरा रोक नइखीं पावत त एकर इहे मतलब निकालल जाई कि रउरो एह भ्रष्टाचार में भागीदार बानी. राज्यसभा में विपक्ष के नेता अरुण जेटली कहलें कि अइसन कबो ना भइल रहे कि प्रधानमंत्री के कहे के पड़ल होखे कि उनका लगे लुकावे छिपावे लायक कुछ नइखे. तब फेर जेपीसी के सामना करे से काहे घबरात बाड़न ? रैली में भाजपा, जदयू, शिवसेना, आ शिरोमणी अकाली दल शामिल रहे. जदयू नेता शरद यादव के कहना रहे कि प्रधानमंत्री अपना के निर्दोष बतावत अपना जिम्मेदारी से ना भाग सकस.
bho_Deva hun_Latn bho_Deva